ഇന്ത്യയിലെ വിവിധ യൂണിവേഴ്സിറ്റിയുടെ വിദൂരപഠന കേന്ദ്രങ്ങള് സൗദിഅറേബ്യയില് ആരംഭിയ്ക്കാന് നടപടി സ്വീകരിയ്ക്കണം: നവയുഗം ദമ്മാം: പത്താം ക്ളാസ്സിലും പ്ളസ് ടൂവിലും മികച്ച വിജയം നേടിയ പ്രവാസി വിദ്യാര്ത്ഥികള്ക്കുള്ള നവയുഗം സാംസ്ക്കാരിക വേദിയുടെ 2020 2021 അധ്യയന വര്ഷത്തേക്കുള്ള വിദ്യാഭ്യാസ അവാര്ഡുകള് സമ്മാനിച്ചു. നവയുഗം ദമ്മാം കേന്ദ്രകമ്മിറ്റി ഓഫീസില്, കേന്ദ്രകമ്മിറ്റി ട്രഷറര് സാജന് കണിയാപുരത്തിന്റെ അധ്യക്ഷതയില്, കോവിഡ് മാനദണ്ഡങ്ങള് പാലിച്ചു നടന്ന ലളിതമായ ചടങ്ങില് വെച്ച്, വിദ്യാഭ്യാസ അവാര്ഡുകള് വിതരണം ചെയ്തു. നവയുഗം കേന്ദ്രകമ്മിറ്റി രക്ഷാധികാരി ഷാജി മതിലകം ചടങ്ങ് ഉത്ഘാടനം ചെയ്തു. പ്രവാസി വിദ്യാര്ത്ഥികള്ക്ക് ഉന്നതവിദ്യാഭ്യാസം ലഭ്യമാകുന്ന തരത്തില്, ഇന്ത്യയിലെ വിവിധ യൂണിവേഴ്സിറ്റിയുടെ വിദൂരപഠന കേന്ദ്രങ്ങള് സൗദിഅറേബ്യയില് ആരംഭിയ്ക്കാന് കേന്ദ്രസംസ്ഥാന സര്ക്കാരുകള് നടപടി എടുക്കണമെന്ന് അദ്ദേഹം ആവശ്യപ്പെട്ടു. നവയുഗം ആക്റ്റിങ് സെക്രട്ടറി ദാസന് രാഘവന്, ദമ്മാം മേഖല സെക്രട്ടറി നിസ്സാം കൊല്ലം, കേന്ദ്രകമ്മിറ്റിനേതാക്കളായ ഉണ്ണി പൂച്ചെടിയല്, സനു മഠത്തില് എന്നിവര് ആശംസപ്രസംഗം നടത്തി.